(254) 
que vous désireriés bien qu'il se mist au champs bien tost; car cella 
seroit Ja principale persuacion des pays d'embas ; et que la retardacion 
et perdicion de temps n’y povoit porter que domagie et qu'il devroit 
maintenant estre à Constance , où l’armée se doibt assembler ; et que la 
. journée de sainet Gal estoit demain, et luy estoit ancores icy ; et que les 
princes de l’empire se pourroient indigner de leur fere despendre leur 
argent en vain, et aussi que le lyver venoit et les grosses négies ; que 
l'hon ne pourroit tenir les champs et beaucoup d’aultres inconvéniantz 
qui pourroient advenir. À quoy il me respondit qu'il ne povoit an- 
cores partir d’icy jusques à ce que les ambassadeurs de Suizes fussent 
venuz, les quelz il attendoit journelemant. Et au regard de la journée 
de Constance, il bavoit desjà envoyé pour fere assembler tout le monde 
et pour le fere entretenir et qu'il ne se doubtoit des princes ; et que sa 
retardacion n’y povoit pourter nul domagie, ayns plus tost prouffit, at- 
tendu que le roy de France faisoit grand dépense en gens de toutz 
coustés et qu'il vivoient sur le poure peuple qui n’estoit pas bien con- 
tent, mesmemant devers Milan et qu’en l’assalliant quand il sera bien 
frastré, il emportera Milan plus aysemant. Et de l'iver ny de la négie, 
il n'en tient compte : Car il dict qu'il ba toutz ses instrumentz près pour 
passer les plus grandes négies du monde et qu'il ayme mieulx fere la 
guerre en yver que en esté. Toutesfoys tout le monde murmure de ceste 
retardacion, Dieu luy en done bien. 
Madame, je ne sçay si le dict seigneur roy vous escripra de sa main, 
aynsi qu'il m'havoit promis. Touteffoys je me doubte qu'il ne déelarera 
pas son intencion pour ceste heure. De une chose vous veullie bien ad- 
vertir qu'il m'ha dict et me semble qu'il ha raison : c'est que pour le 
dangier des postes, il vouldroit bien que vous eussiés nne chiffre pour 
escripre en chiffre les choses plus secrètes et d'importance , comant du 
faict d'Angleterre et aultres semblables, Et à ceste cause, il ha ordoné à 
maistre Hans Renner vous envoyer une chiffre, celon laquelle vous pour- 
rés escripre et entendre ce qu'il vous escripra ; et d'un cousté j'hay 
advisé aussy d’en fere un aultre, laquelle je vous envoye, non point par a- 
b-c, ne par très en silabes particulières, mais seulemant de motz qui peu- 
lent occourrir en nous afferes, faisant de chascun mot une seule chiffre, 
à fin que nous haions plus tost faict et que nul le sachie deschiffrer. 
Madame, jusques à ceste heure, je n’hay poinet solicité les afferes de 
